open-index/open-wikipedia-markdown huggingface dataset:
Triangulum (Stärebild)

D'Stärebild **Triangulum** (Dräieck) ass e Stärebild um nërdlechen Himmel.

## Beschreiwung
Den Dräieck ass en onschäinbaart Stärebild, dat sech aus dräi Stären zesummesetzt. Nëmmen ee Stär erreecht déi 3. Gréissteklass.

Den Triangulum läit tëscht der Andromeda an dem Aries (Widder).

Op der Südhallefkugel fënnt een d'Géigestéck vum Dräieck– d'Triangulum Australis (Südlechen Dräieck).

## Geschicht
Den Triangulm gehéiert zu de klasseschen 48 Stärebiller aus der Antiquitéit, déi schonn vum Ptolemäus beschriwwe goufen. Bei de Griichen heescht et Trigonon oder Deltoton.

## Himmelsobjeten
### Stären

De β&nbsp;Trianguli, den hellste Stär am Triangulum, ass en Duebelstär op enger Distanz vun 124 Liichtjoer. Den Haaptstär huet de véierfachen Duerchmiesser an déi 70fach Mass vun eiser Sonn. De Begleetstär huet ongeféier d'Gréisst vun eiser Sonn. Béid Stären hunn en Ofstand vun 0,3 AE an ëmkreese sech an nëmmen 31,8 Deeg. Wéinst dem klenge Wénkelofstand kann ee se net am Teleskop gesinn.

Den α&nbsp;Trianguli, den Zweethellsten, läit 64 Liichtjoer vun eis ewech. Et ass e Stär, dee wäiss liicht. Et handelt sech och ëm een enken Duebelstär, deen net am Teleskop observéiert ka ginn. Den Haaptstär huet déi 1,5fach Mass an déi 13fach Liichtkraaft vun eiser Sonn. Den Ofstand vun de Stären ass nëmmen 0,04 AE, si ëmkreese sech an 1,74 Deeg
Den Numm Elmuthalleth ass arabesch a bedeit „Dräieck“. De laténgeschen Numm „Caput Trianguli“ heescht „Spëtzt vum Dräieck“.

Den γ&nbsp;Trianguli ass 118 Liichtjoer vun eiser Äerd ewech a liicht a blo-wäisser Faarf, säin Duerchmiesser ass zweemol méi grouss wéi dee vun eiser Sonn. De Stär rotéiert an nëmmen 12 Stonnen ëm seng eegen Achs.

### [[Duebelstär]]en

Den ιTrianguli (an neie Stärekatalogen meeschtens nëmmen als 6 Tri bezeechent) ass en Duebelstäresystem op enger Distanz vun 305 Liichtjoer. Déi zwéi Stären, déi giel a wäiss liichten, kann ee scho mat klengen Teleskope gesinn.

De 15 Trianguli ass 150 Liichtjoer vun eis ewech an ass en Duebelstäresystem. Den Haaptstär ass en déifroude Risestär mat der rarer Spektralklass M4. Säi Begleeder ass e wäisse Stär mat der Spektralklass A5. Déi zwéi Stäre sti mat engem Ofstand vun 143 Bousekonne ganz wäit auserneen.

### Verännerlech Stären

Den R Trianguli ass e verännerleche Stär op enger Distanz vu ronn 1300 Liichtjoer. Et ass e Stär vum Typ Mira, dee seng Hellegkeet wärend enger Zäit vun 266,9 Deeg staark verännert. Wärend dem Hellegkeetsmaximum kann e mat bloussem A gesi ginn, am Minimum brauch een awer schonn e besseren Teleskop.

### [[Messier-Katalog|Messier]]- an [[New General Catalogue|NGC]]-Objeten

Am Triangulum steet och den Dräieckniwwel (M33), hie läit ronn 2,3 Millioune Liichtjoer vun eis an ass no dem Andromedaniwwel déi zweetnoost grouss Galaxie. Den Dräiecksniwwel, den Andromedaniwwel an eis Mëllechstrooss bilde mat enger Rei vu klenge Begleetgalaxien déi Lokal Grupp. Den Dräiecksniwwel gouf am Joer 1764 vum franséischen Astronom Charles Messier entdeckt.

## Kuckt och

## Um Spaweck
Joe Satriani

Den **Joe (Joseph) Satriani**, gebuer de 15. Juli 1956 zu Westbury am Bundesstaat New York, ass en US-amerikanesche Rock- respektiv Fusiongittarist.

## Um Spaweck

* Webpresenz
Les Paul

De **Les Paul**, gebuer den 9. Juni 1915 als **Lester William Polfus** zu Waukesha am Wisconsin, a gestuerwen den 13. August 2009 zu White Plains am Bundesstaat New York, war en US-amerikanesche Gittarist, deen un der Weiderentwécklung vun der elektrescher Gittar bedeelegt war.

## Discographie

### Hit Singles
*"Lover (When You're Near Me)"
*"How High the Moon"
*"Vaya Con Dios" mat der Mary Ford, mar där hien déi Zäit bestuet war.
*"Bye Bye Blues"
*"I'm Sitting on Top of the World"

### Albumen
*The Les Paul Trio
*Swingin' South
*Lover's Luau
*Warm and Wonderful
*New Sound
*Hits of Les and Mary
*Les Paul Now!
*Chester and Lester - Album mit Chet Atkins
*Les Paul & Friends: American Made, World Played

## Um Spaweck
Setmana Catalana de Ciclisme

D**'Setmana Catalana de Ciclisme** war eng Etappecourse mam Vëlo, déi a Spuenie gefuer gouf.

## D'Gewënner

## Um Spaweck
*  D'''Setmana Catalana de Ciclisme'' op der Websäit vu ''Mémoire du Cyclisme''
*  Historique vun der ''Setmana Catalana de Ciclisme'' op der Websäit vum ''Esport Ciclista Barcelona''
Igor Strawinsky

Den **Igor Fjodorowitsch Strawinsky** (op Russesch , wëssenschaftlesch Transliteration *Igor' Fëdorovič Stravinskij*), gebuer de  zu Oranienbaum a Russland, a gestuerwen de 6. Abrëll 1971 zu New York an den USA, war e russesche Komponist vu ‚moderner‘ Musek.
## Liewen

## Wierk

## Um Spaweck
Thor Hushovd

Den **Thor Hushovd**, gebuer den 18. Januar 1978 zu Grimstad, ass en norwegesche professionelle Vëlossportler.

## Palmarès
### [[1998]]
* 1. op der Weltmeeschterschaft am CLM (U23)
### [[2001]]
* 1. am Paris-Corrèze
** 2. an der 1. Etapp vu Saint-Maurice op Ormes (187&nbsp;km)
** 2. an der 2. Etapp vu Blois op Saint-Amand-Montrond (189&nbsp;km)
** 8. an der 3. Etapp vu Evaux-les-Bains op Tulle (186&nbsp;km)

### [[2003]]
* 1. am Grote Prijs Jef Scherens
* 3. am Tour du Limousin

### [[2004]]
* 1. am Grand Prix de Denain
* 1. am Tour de Vendée
* 1. an der Classic Haribo
* 3. an der Course Cholet - Pays de Loire (202&nbsp;km)

### [[2006]]
* 1 a Gent-Wevelgem
* 2. an der Classic Haribo

### [[2007]]
* 4. a Paris-Bourges
* Tour de France
** 1. an der 4. Etapp vu Villers-Cotterêts op Joigny (193&nbsp;km)
** 5. an der 12. Etapp vu Montpellier op Castres (178,5&nbsp;km)

### [[2008]]
* 9. a Milano-Sanremo (298&nbsp;km)
* 13. am Grand Prix La Marseillaise (140,8&nbsp;km)
* 51. am Paris-Nice
** 1. am Prolog vun Amilly op Amilly (4,6&nbsp;km)
* 77. am Tour du Haut-Var (197,3&nbsp;km)

### [[2009]]
* 1. am Omloop Het Nieuwsblad

## Um Spaweck
* Websäit vum Thor Hushovd
Claude Debussy

Den **Achille-Claude Debussy**, gebuer den 22. August 1862 zu Saint-Germain-en-Laye, a gestuerwen de 25. Mäerz 1918 zu Paräis, war e franséische Komponist vum Impressionismus.

## Liewen
Gebuer den 22. August 1862, als éischt vu fënnef Kanner, gouf de Claude Debussy als Jong vum Manuel-Achille Debussy a senger Fra Victorine agedroen. Gedeeft gouf hien eréischt zwee Joer méi spéit, wat fir déi Zäit ongewéinlech spéit war.

## Wierk

## Literatur
### Vum Claude Debussy
* Claude Debussy: *Monsieur Croche et autres écrits*, 1987, Gallimard, Kollektioun *L'Imaginaire*
* Claude Debussy: *Monsieur Croche*. Sämtlech Schrëften an Interviewen. Reclam ISBN 3-15-007757-5

### Iwwer de Claude Debussy
* Jean Barraqué: *Claude Debussy*. 10. Oplo, Rowohlt, Reinbek 2000, ISBN 3-499-50092-2
* Pierre Boulez: *Die Korruption in den Weihrauchfässern* an Pierre Boulez: *Anhaltspunkte*, München 1979 ISBN 3-423-01421-0
* Pierre Boulez: *Pélleas et Mélisande in Spiegeln* an Pierre Boulez: *Anhaltspunkte*, München 1979 ISBN 3-423-01421-0
* Pierre Boulez: *Lexikon-Artikel Debussy* an Pierre Boulez: *Anhaltspunkte*, München 1979 ISBN 3-423-01421-0
* Hendrik Lücke: *Mallarmé – Debussy. Eine vergleichende Studie zur Kunstanschauung am Beispiel von „L'Après-midi d'un Faune“*. Studien zur Musekswëssenschaft, Band 4. Hamburg 2005, ISBN 3-8300-1685-9
* Dane Rudhyar Claude Debussy and His Work (1913)
* H. Strobel: *Claude Debussy.* 4. Oplo Zürich 1940

## Um Spaweck
Erik Satie

Den **Erik Satie**, mat vollem Numm *Alfred Éric Leslie Satie*, gebuer de 17. Mee 1866 zu Honfleur am Departement Calvados, a gestuerwen den 1. Juli 1925 zu Paräis, war e franséische Komponist a Pianist.

## Wierk

## Discographie (Auswiel)
* Erik Satie, *Œuvres pour Piano*, Aldo Ciccolini, Piano: EMI 0724357533522 
* Erik Satie, *Sport & Vergnügen* (Texter a Lidder), Johannes Cernota, Piano/Constanze Brüning, Gesang: Jaro Medien 4239-2 
* Erik Satie, *Piano Music & Melodies*, Reinbert de Leeuw, Piano/Marjanne Kweksilber, Gesang: Philips 002894757706 
* Erik Satie, *Orchesterwerke*, Orchestre du Capitole de Toulouse, Ltg. Michel Plasson: EMI CDC7494712.

## Um Spaweck
Gert Steegmans

De **Gert Steegmans**, gebuer den 30. September 1980 zu Hasselt, an der Provënz Luimburg, ass e belsche professionelle Vëlossportler.

De Steegmans gouf 2003 Profi bei Lotto-Domo, an zanter der Saison 2007 fiert de Gert Steegmans fir d'Ekipp Quickstep-Innergetic zesumme mat dem Tom Boonen. An der U23-Klasse konnt hien 2001 den Omloop Het Volk gewannen a gouf 2002 belsche Landesmeeschter. Säin éischte Succès hat hien 2005 bei der Tour de Picardie, bei där hien eng Etapp gewanne konnt. Duerno huet hien och nach den Nationale Sluitingsprijs an der Belsch gewonnen.

Um Tour de l'Algarve 2006 konnt de Steegmans zwou Etappe gewannen, a gouf am Genaralklassement den Zweeten, hanner dem João Cabreira.

Beim Tour de Belgique dat selwecht Joer huet hien déi lescht Etapp gewonnen.

Am Tour de France 2007 hiet hien déi zweet Etapp gewonnen, viru sengem Coequipier Tom Boonen.

## Ekippen
* 2003 Lotto-Domo 
* 2004 Lotto-Domo 
* 2005 Davitamon-Lotto 
* 2006 Davitamon-Lotto
* 2007 Quick Step - Innergetic

## Palmarès
### [[2005]]
* 1. am Nationale Sluitingsprijs

### [[2007]]
* 1. am Circuit Franco-Belge
* 1. am Tour de Rijke
* Tour de France
** 1. an der 2. Etapp vun Dunkerque op Gent (168,5&nbsp;km)

### [[2008]]
* 1. am Trofeo Calvia vum Challenge Illes Balears (147,3&nbsp;km)
* 1. am Memorial Rik Van Steenbergen (200&nbsp;km)
* 1. an Halle – Ingooigem
* 1. am Batavus Pro Race

## Um Spaweck
Robbie McEwen

De **Robbie McEwen**, gebuer de 24. Juni 1972 zu Brisbane, ass en australesche professionelle Vëlossportler, deen an der Belsch wunnt. Hien ass grad sou wéi d'Australier Stuart O'Grady a Baden Cooke, ee ganz staarke Sprinter.

### Karriär
#### Als Amateur
1994 hat hie säin éischte grousse Succès mat 3 Etappegewënner op der Internationaler Friddensfaart, a war den éischten am Sprintklassement op der Rheinland-Pfalz Rundfahrt. Dat Joer huet hien och eng Etapp am Tour de l'Avenir gewonnen. 1995 huet hien dräi Etappe bei der Rapport-Toer gewonnen, eng bei der Regio-Tour, an eng am Tour de l'Avenir.

#### Als Profi
De Robbie McEwen huet 1996 säin éischte Profiskontrakt bei der Ekipp Rabobank ënnerschriwwen a konnt an de Joren duerno e puer kleng Coursse gewannen.

De leschten Dag um Tour de France 1999 war ee vun den Héichpunkten a senger Karriär bis dohin. Hie konnt do op de Champs-Élysées am Sprint d'Etapp fir sech entscheeden.

Zwee schappeg Joren hat hien duerno an der belscher Ekipp *Farm Frites* an ass dunn 2002 bei d'Lottosekipp komm. Do hat hien dat bis elo erfollegräichst Joer vu senger Carrière. Um Tour de France 2002 huet hien e Schlussstréch ënner dem Zabel seng sechsjäreg Maillot vert-Serie gezunn, an huet zwou Etappe gewonnen, dovun erëm déi lescht op de Champs-Élysées. Hie gouf dat Joer och australesche Landesmeeschter. Dat Joer huet hien och zwou Etappen am Giro gewonnen a gouf op der Weltmeeschterschaft den Zweeten hanner dem Cipollini.

Beim Tour 2003 huet de McEwen de gréngen Tricot dem Baden Cooke op der leschter Etapp missen iwwerloossen.

2004 huet e fir unzefänken zwou Etappen am Giro gewonnen. Am Tour vun 2004 huet hien och zwou Etaape gewonnen, war een Dag a Giel an huet och zum Schluss de Maillot vert gehat.

2005 huet hien um Tour dräi Etappe gewonne grad sou wéi um Giro, a well et sou schéi war, huet en dat direkt dat Joer duerno nach eng Kéier gemaach, a sech och nach d'australesch Landesmeeschterschaft geholl.

Um Tour de France 2007 huet hien déi éischt Etapp gewonnen.

## Palmarès
### [[2000]]
* 1. am Trofeo Alcudia

### [[2001]]
* 1. am Trofeo Calvia

### [[2002]]
* 1. a Paris-Bruxelles
* 1. am Scheldeprijs
* 1. an der Étoile de Bessèges
* 1. am Circuit Franco-Belge

### [[2003]]
1. an Dwars door Vlaanderen

### [[2004]]
* 1. a Le Samyn

### [[2005]]
* 1. a Paris-Bruxelles
* 1. am Grand Prix de Fourmies
### [[2006]]
* 1. a Paris-Bruxelles
* 116. am Tour de France (1. am Punkteklassement)
** 1. an der 2. Etapp vun Obernai op Esch-Uelzecht zu Lëtzebuerg (228,5&nbsp;km)
** 1. an der 4. Etapp vun Huy an der Belsch op Saint Quentin (207&nbsp;km)
** 1. an der 6. Etapp vu Lisieux op Vitré (189&nbsp;km)

### [[2007]]
* 1. a Paris-Bruxelles
* Tour de France
** 1. an der 1. Etapp vu London op Canterbury (203&nbsp;km)

### [[2008]]
* 1. an de Vattenfall Cyclassics (213,7&nbsp;km)
* 1. a Paris-Bruxelles (221&nbsp;km)
* 3. am Scheldeprijs (207&nbsp;km)

## Um Spaweck
* Offiziell Websäit vum Robbie McEwen
Kullat Nunu (Stär)

**Kullat Nunu** ass den Numm vum Stär Eta Piscium. De Kullat Nunu huet eng visuell Magnitude vu +3,62&nbsp;mag a gehéiert zu der Spektralklass G7IIIa. De Kullat Nunu ass 294 Liichtjoer vun eiser Äerd ewech an huet en Duerchmiesser, dee 26-mol méi grouss ass wéi dee vun eiser Sonn.

**[[Koordinaten]]** (Equinoxe 2000)
* Rektaszensioun: 1h31m29,00s
* Deklinatioun:+15°20'45.0"
NGC 7479

Den **[[New General Catalogue|NGC]] 7479** ass eng Balkespiralgalaxie mat enger Ausdeenung vu 4,1' × 3,1'. Si huet eng visuell Magnitude vu +10,9&nbsp;mag a läit am Stärebild Pegasus.
## Entdeckung
D'Galaxie gouf den 19. Oktober 1784 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
Beta-Cephei-Stär

Als **Beta-Cephei-Stär** bezeechent een eng Klass vu pulsatiounsverännerleche Stären, genannt no hirem Prototyp β Cephei, deem seng Hellegkeet sinusfërmeg mat enger Amplitud vu bis zu 0,2 Magnituden mat enger Period vun tëscht 3 a 6 Stonne läit.

D'Beta-Cephei-Stäre si Stäre mat de Spektraltyppen O8 bis B6, woubäi sech déi meescht vun dëse Stäre sech als B0 bis B2 klassifizéiere loossen. Déi klassifizéiert Liichtkraaftklasse reeche vun I bis V, déi meescht Stäre sinn an de Liichtkraaftklasse IV an III (Ënnerrisen a Risen).

Déi meescht Beta-Cephei-Stäre pulséiere radial, ginn also méi grouss a méi kleng. Heiansdo weist e Beta-Cepheid zousätzlech zu der radialer Pulsatioun och eng netradial Pulsatioun, dat heescht Wellebierger an -däller ëmlafen de Stär zousätzlech. Wéinst de klengen Amplitude si beta-Cepheide schwéier ze fannen, awer bei geziilter Sich, beispillsweis an oppe Stärekéip mat ville B-Stären, fënnt een e ganze Koup vu Beta-Cepheiden.

Eng Ënnergrupp vun de Beta-Cepheide si Beta-Canis-Majoris-Stären. An dësen iwwerlagere sech zwou netradial Pulsatiounsfrequenzen, déi no beienee leien, soudatt am ganze Liicht vum Stär nëmmen déi Schwiewung vun de béide kuerze Frequenzen dominéieren. Typesch Schwiewungsperiode sinn Deeg bis Wochen.

* Cepheiden
NGC 7318B

Den **NGC 7318B** ass eng Balkespiralgalaxie am Stärebild Pegasus, déi ronn 300 Millioune Liichtjoer vun eiser Äerd ewech ass. Den NGC&nbsp;7318B ass e Member vun der Galaxiëgrupp Stephans Quintett.

Kuckt och: NGC 7318A

## Entdeckung
D'Galaxie NGC 7318B gouf den 23. September 1876 vum franséischen Astronom Édouard Jean-Marie Stephan entdeckt.
## Kuckt och

## Um Spaweck

*  Überschallknall im All
*  Hubble Space Telescope
*  NASA/IPAC EXTRAGALACTIC DATABASE
NGC 7318A

Den **NGC 7318A** ass eng elliptesch Galaxie am Stärebild Pegasus, déi op enger Distanz vun 300 Millioune Liichtjoer vun eiser Äerd ewech läit. Den NGC&nbsp;7318A ass Member vun der Galaxiëgrupp Stephans Quintett.

## Entdeckung
D'Galaxie NGC 7318A gouf den 23. September 1876 vum franséischen Astronom Édouard Jean-Marie Stephan entdeckt.

## Kuckt och

* NGC 7318B
## Um Spaweck

*  NASA/IPAC EXTRAGALACTIC DATABASE
Pegasiden

De Meteorstroum vun de **Pegasiden** ass tëscht dem 7. Juli an dem 13. Juli aktiv, woubäi et sech ëm e schwaache Meteorstroum handelt, dee wärend sengem Maximums den 9. Juli eng ZHR vun nëmmen 3 Meteoren/h huet. D'Meteoren hunn awer eng Antrëttsvitesse vu ronn 70&nbsp;km/s.

De Radiant vun de **Pegasiden** ass am Stärebild Pegasus, zirka 5 Grad westlech vum Stär Markab. De Mammekierper vun dësem Meteorstroum ass méiglecherweis de Koméit C/1979 Y1 Bradfield.
Fir Mëtteleuropa bitt sech als bescht Observatiounszäit déi zweet Nuetshallschent un, well dann de Radiant eng ausräichend Héicht iwwer dem Horizont huet.
## Kuckt och

* Meteorstréim
Kappa-Cygniden

De Meteorstroum vun de **Kappa-Cygniden** ass am Zäitraum vum 3. bis de 25. August aktiv. An dësem Zäitraum sinn nëmmen eng kleng Zuel un Kappa-Cygniden (ZHR: 3 Meteore pro Stonn) siichtbar. De Radiant verlagert sech nëmmen e bësschen, wouduerch d'Radiantepositioun kontinuéierlech ongeféier 5 Grad nërdlech vum Stär κ-Cygni läit.
## Kuckt och

* Meteorstréim
Pierre Schummer

De **Pierre Schummer**, gebuer de 25. September 1911 zu Biissen, war e lëtzebuergesche Schräinermeeschter a Resistenzler. Hie gouf am Oktober 1940 Member vum Resistenzmouvement Letzeburger Legio'n.
Jimi Hendrix

Den **James Marshall "Jimi" Hendrix**, gebuer de 27. November 1942 zu Seattle (Washington), a gestuerwen den 18. September 1970 zu London, war en US-amerikanesche Gittarist a Sänger.

Den Jimi Hendrix gëllt wéinst senger experimenteller an innovativer Spillweis op der elektrescher Gittar als ee vun de bedeitendste Rock-Gittaristen an hat nodréiglechen Afloss op d'Entwécklung vun der Rockmusek.

Zesumme mat senge Gruppen, ënner anerem *The Jimi Hendrix Experience* an *The Gypsy Sun & Rainbows*, ass hien um Monterey Pop Festival an dem Woodstock Festival opgetrueden. Hien ass 1970 am Alter vu 27 Joer gestuerwen.

Den Jimi Hendrix hat de 16. Oktober 1966, zesumme mam Johnny Hallyday, Long Chris an The Blackburds en Optrëtt zu Lëtzebuerg.

## Biographie
### Kandheet a Jugend
Den Jimi Hendrix ass de 27. November 1942 am *General Country Hospital* zu Seattle am Bundesstaat Washington als Jong vum James Allen Hendrix an der Lucille Jeter ënner dem Numm "John Allen Hendrix" gebuer ginn. Säi Papp war Afroamerikaner a seng Mamm ar vun indianesch-irescher Ofstamung. Den James Allen Hendrix war déi Zäit vun der Gebuert vu sengem Jong grad mat der amerikanescher Arméi zu Alabama stationéiert. No senger Entloossung am Joer 1946 huet hien den Numm vu sengem Jong op "James Marshall" Hendrix ännere gelooss. Den James Allen an d'Lucille Hendrix hunn 1948 nach een zweete Jong, de Leon, kritt, hu sech awer 1950 scheede gelooss. Den Jimi Hendrix ass bei sengem Papp opgewuess. 
 
Als Jugendlechen huet den Hendrix ugefaange sech fir Rock 'n' Roll ze begeeschteren. Hie war z.&nbsp;B. op Konzerte vum Elvis Presley, Little Richard a Matt Jefferson. Säin éischt Instrument war eng al Ukulele, déi säi Papp him am Alter vun 13 Joer geschenkt hat. Am Summer 1957 huet säi Papp fir fënnef US-Dollar eng gebrauchten akkustesch Gittar kaaft, op där hie mat senger éischter Band *[[The Velvetones]]* eng kuerz Zäit gespillt huet. Well den Jimi Hendrix weider vill Intressi un der Musek hat, huet hien déi elektresch "1560S" vun Ozark kritt. Mat där huet hien a senger zweeter Band *[[The Rocking Kings]]* gespillt.

No dem erfollegräichen Ofschloss vun der Mëttelschoul huet den Hendrix *d'Garfield High School* besicht, vun där hien 1959 wéinst schlechte Resultater geflunn ass. No engem Prisongsopenthalt wéinst engem geklauten Auto am Mee 1961 huet hie sech fir dräi Joer bei der 101. US-Loftlandedivisioun zu Campbell verflicht. Den Hendrix ass virun allem duerch säin negatiivt Behuelen opgefall.

## Um Spaweck
Eta-Aquariden

D**'Eta-Aquaride** sinn e Meteorstroum, deen en all Joer am Mee ka gesinn. Si stame vum berüümte Koméit Halley of. Zanter zwee Joerdausende gëtt dee Koméit schonn observéiert. Den Numm "Aquaride" geet op déi laténgesch Bezeechnung vum Stärebild Aquarius zeréck.

D'Eta-Aquaride si vu Mëtteleuropa aus nëmme kuerz virun der Schummerecht ze gesinn. Well hire Radiant nëmmen eng kleng Héicht iwwer dem Horizont erreecht, hunn d'Meteore vun den Eta-Aquariden e flachen Antrëttswénkel an d'Atmosphär, wouduerch d'Meteorbunnen um Himmel méi laang wéi gewéinlech erschéngen.

## Kuckt och

* Aquariden
* Meteorstréim
Dave Brubeck

Den **David Warren „Dave“ Brubeck**, gebuer de 6. Dezember 1920 zu Concord (Kalifornien), a gestuerwen de 5. Dezember 2012 zu Norwalk (Connecticut), war en US-amerikaneschen Jazz-Pianist an ee vun de Vertrieder vum Cool Jazz.

## Um Spaweck
Sergei Wassiljewitsch Rachmaninow

De **Sergei Wassiljewitsch Rachmaninow** (russesch ; hie selwer huet als Ëmschrëft vu sengem Numm *Rachmaninoff* benotzt), gebuer den 1. Abrëll 1873 um Landgut *Semjonowo* bei Nowgorod, a gestuerwen den 28. Mäerz 1943 zu Beverly Hills, war e russesche Pianist, Komponist an Dirigent.

Am bekanntste si seng Prélude cis-Moll a säin Zweete Pianosconcert.

Den 29. Abrëll 1902 huet e seng Cousine Natalja Alexandrowna Satina bestuet, déi hie sou gutt se konnt ënnerstëtzt huet. D'Koppel hat d'Duechteren Irina an Tatjana. No der Oktoberrevolutioun huet de Rachmaninow mat senger Famill seng Heemecht verlooss, an huet duerno haaptsächlech an der Schwäiz an an den USA gelieft. 

Kuerz viru sengem 70. Gebuertsdag ass en u Kriibs gestuerwen.

## Wierker

## Um Spaweck
Dwars door Vlaanderen

**Dwars door Vlaanderen** (virun 2000: **Dwars door België / A travers la Belgique**) ass eng Vëloscourse, déi an der Belsch gefuer gëtt.

Déi éischt Oplo vun der Course gouf Enn August 1945 gestart.

(1945 an)? 1946 gouf d'Course an Etappe gefuer, 1947 an engem Dag, an duerno vun 1948 bis 1964 erëm an Etappen. Zanter 1965 gëtt d'Course schliisslech all Joer (ausser 1971, wou d'Course net gefuer gouf) an engem Dag gefuer

Zanter 2005 gehéiert dës Course zum *[[UCI Europe Tour]]* an ass zanterhier an der Kategorie 1.1 klasséiert.

## D'Gewënner

## Um Spaweck
*    Offiziell Webäit vum ''Dwars door Vlaanderen''
*  Resultater vum ''Dwars door Vlaanderen'' op der Websäit vu ''Mémoire du Cyclisme''
Babsk

**Babsk** ass eng Uertschaft a Polen, déi op der E67 eng 100 Kilometer südwestlech vu Warschau läit, tëscht den Uertschafte Julianow a Kowiesy, an déi 690 Awunner huet.

Si ass en Deel vun der Gemeng (op Polnesch *[[gmina]]*) vu Biała Rawska am Krees (op Polnesch *powiat*) vu Rawski, enger administrativer Ënnerofdeelong vun der Woiwodschaft Łódzkie.

## Um Spaweck

*  Websäit iwwer Babsk
Populatiounsindex

De **Populatiounsindex r** beschreift d'Hellegkeetsverdeelung vun de Meteore vun engem Meteorstroum. E charakteriséiert de Faktor, ëm deen d'Meteorzuel zu der nächster méi schwaacher Gréissteklass hi geet.

Den ZHR vun engem Meteorstroum gëtt no der Definitioun fir eng Grenzgréisst vu 6,5 mag uginn. Well awer déi tatsächlech Grenzgréisst dacks heivun ofwäicht, ka mat Hëllef vum Populatiounsindex aus der Zuel an den observéierte Meteoren den ZHR ermëttelt ginn.

## Um Spaweck
*  www.namnmeteors.org
Scheldeprijs

De **Scheldeprijs** (och: **Grote Scheldeprijs** oder **Scheldeprijs Vlaanderen** - op Franséisch **Grand Prix de l'Escaut**) ass eng Vëloscourse vun engem Dag, déi an der Belsch gefuer gëtt.

Déi éischt Oplo vum Scheldeprijs gouf den 28. Juli 1907 iwwer eng Distanz vun 100&nbsp;km disputéiert.

Zanter 2005 gehéiert dës Course zum UCI Europe Tour an ass zanterhier an der Klass 1.HC agestuuft.

## D'Gewënner

## Um Spaweck
* Offiziell Websäit vum Scheldeprijs    
* Resultater vum Scheldeprijs (Grand Prix de l'Escaut) op der Websäit vu Mémoire du Cyclisme
Borne du Passeur

D**'Borne du Passeur** zu Péiteng ass e Monument zu Éiere vun de Passeuren a Filieristen aus dem Zweete Weltkrich.

Op Initiativ vun der Union nationale des passeurs et filiéristes luxembourgeois an dem Syndicat d'initiative vu Péiteng gouf e Monument opgeriicht an den 28. Mee 1961 a Presenz vum Groussherzog Jean ageweit.

Um Ufank stoung et do, wou d'Kierchstrooss an d'Kuerstrooss zesummekommen. 1996 gouf d'Borne um *ale Kierfënt* nieft der Péitenger Kierch opgestallt.

#### Referenzen
Blisterverpakung

Mat enger **Blisterverpakung** kënne kleng Objeten eenzel loft- a stëbsfräi verpaakt ginn.

Déi Technik gëtt dacks gebraucht, fir Medikamenter a Form vu Pëllen oder Kapselen anzepaken.

## Den Numm
Den Numm kënnt aus dem Englesche *blister*, dat eng Bloder bedeit.
Alpha-Aurigiden

D'Alpha-Aurigide sinn e Meteorstroum, dee vum 25. August bis den 8. September vu Mëtteleuropa aus ze gesinn ass. Als Mammekierper gëtt de Koméit C/1911 N1 Kiess gefouert, deen eng Ëmlafzäit vu ronn 2500 Joer huet.

De Radiant ass wärend dem Aktivitéitszäitraum am Stärebild Auriga, woubäi en ëmmer südlech vum Stär Capella ass.

Den ZHR vun den Alpha-Aurigide läit gewéinlech bei 7 Meteore pro Stonn. An de Joren 1935, 1986 an 1994 sinn och Stréim vun 30 bis 40 Meteore pro Stonn registréiert ginn.

## Kuckt och

* Meteorstréim
Zalättchen

Eng **Zalättchen** ass eng kleng Schossel.

## Den Numm
De lëtzebuergeschen Ausdrock "Zalättchen" ass eng Verballhornung vum franséische *saladier*.

## Zalättchen am Lëtzebuergeschen
Den Ausdrock ass heiansdo a Riedensaarten ze fannen:
*"hu se der d'Zalättchen opgesat?"; zu engem, deen d' Hoer "à la mordjëss" geschnidde krut.
*"friess d'Zalättche mat!"; zu engem, dee gourmangseg ësst.
*"Zalättercheskéis"; mat deem Ausdrock ass de Kachkéis gemengt.
Chi-Orioniden

De Radiant vum Meteorstroum **Chi-Orioniden**, deen nëmmen eng schwaach Aktivitéit huet, ass knapps nërdlech vum Stär Chi-Orionis. De Mammekierper vun dësem Meteorstroum, deem seng Aktivitéit vum 26. November bis de 15. Dezember dauert, ass den Asteroid (2201) Oljato.

## Kuckt och

* Meteorstréim
Tour of Qinghai Lake

Den **Tour of Qinghai Lake** ass eng Etappecourse mam Vëlo, déi an der Volleksrepublik China gefuer gëtt.

Zanter 2005 gehéiert des Course zum *[[UCI Asia Tour]]* an ass zanterhier an der Kategrie 2.HC klasséiert.

## D'Gewënner
* 2002: Tom Danielson 
* 2003: Damiano Cunego 
* 2004: Ryan Cox 
* 2005: Martin Mares 
* 2006: Maarten Tjallingii 
* 2007: Gabriele Missaglia 
* 2008: Tyler Hamilton 
* 2009: Hossein Askari 
* 2010: Andrei Misurow 
* 2011: Gregor Gazvoda 
* 2012: Hossein Alizadeh 
* 2013: Samad Poor Seiedi 
* 2014: Ilya Davidenok 
* 2015: Radoslav Rogina 
* 2016: Sergiy Lagkuti 

## Um Spaweck
* Offiziell Websäit vum ''Tour of Qinghai Lake'' 
* Resultater vum ''Tour of Qinghai Lake'' op der Websäit vu ''Mémoire du Cyclisme''
Arietiden

Bei den **Arietiden** handelt et sech ëm e Meteorstroum, dee vum 22. Mee bis den 2. Juli aktiv ass. Well d'Arietiden nëmmen daagsiwwer iwwer dem Horizont sinn, si si mat bloussem A net ze gesinn, a kënnen nëmme mat Hëllef vu Radiowelle registréiert ginn.

Wa Meteoren an d'Atmosphär antrieden, hannerloosse si kuerz vergänglech ioniséiert Spueren, déi bestëmmt Radiowelle gutt reflektéieren. Beim Asaz vun zweckméissege Radioquelle kënnen déi vun de Ionisatiounsspuere reflektéiert Signaler mat Hëllef vun Detektere registréiert ginn.

De Meteorstroum huet säi Radiant am Stärebild Aries (Widder). Säi Mammekierper ass warscheinlech den Asteroid 1566 Icarus.

## Kuckt och

* Meteorstréim
Claude Miller

De **Claude Miller**, gebuer den 20. Februar 1942 zu Paräis, an och do gestuerwen de 4. Abrëll 2012, war e franséische Filmregisseur an Dréibuchauteur.

## Filmer
* 1976: *[[La meilleure façon de marcher]]*
* 1977: *[[Dites lui que je l'aime]]*
* 1981: *[[Garde à vue (Film)|Garde à vue]]*
* 1983: *[[Mortelle randonnée]]*
* 1985: *[[L'effrontée]]*
* 1988: *[[La petite voleuse]]*
* 1992: *[[L'accompagnatrice]]*
* 1994: *[[Le sourire]]*
* 1998: *[[La classe de neige]]*
* 1998: *[[Nana]]*
* 2000: *[[La chambre des magiciennes]]*
* 2001: *[[Betty Fisher et autres histoires]]*
* 2003: *[[La petite Lili]]*
* 2007: *[[Un secret]]*

## Um Spaweck
(1566) Icarus

Den **(1566) Icarus** ass en äerdnoen Asteroid (Planetoid), aus der Grupp vun den Apollo-Asteroiden. Dat sinn Himmelskierper, deenen hir Bunn d'Äerdbunn kräize kënnen.

Den Asteroid gouf de 27. Juni 1949 vum däitschen Astronom Walter Baade entdeckt an nom Ikarus, enger tragescher Gestalt aus der griichescher So genannt. Den Ikarus koum mat Hëllef vu selwer gebaute Fligelen der Sonn ze no an ass ofgestierzt.

Den Asteroid Icarus beweegt sech tëscht 0,1866 AE (Perihel) an 1,9692 AE (Aphel) a ronn 409 Deeg op enger staark elliptescher Bunn ëm d'Sonn. D'Bunnexzentrizitéit ass 0,8269, d'Bunn ass ëm 22,856 ° géint d'Ekliptik gebéit.

Den Duerchmiesser vum Icarus ass nëmme ronn ee Kilometer. Hien huet eng relativ hell Uewerfläch mat enger Albedo vun 0,4.

## Kuckt och

* Lëscht vun den Asteroiden
Dominik Moll

Den **Dominik Moll** ass e franséische Filmregisseur. Hien ass de 17. Mee 1962 zu Bühl an Däitschland gebuer.

## Filmer
* 1987: *Le Gynécologue et sa secrétaire*
* 1994: *Intimité *
* 2000: *[[Harry, un ami qui vous veut du bien]]*
* 2005: *[[Lemming]]*

## Um Spaweck
* Interview mam D. Moll
Praecipua (Stär)

De **Praecipua** ass de Stär 46 Leo Minoris am Stärebild Leo Minor. De Praecipua gehéiert zu der Spektralklass K0+III-IV an huet eng visuell Magnitude vu +3,83&nbsp;mag. Seng Distanz zu eiser Äerd läit bei ronn 98 Liichtjoer.

**[[Koordinaten]]** (Equinoxe J2000.0)

* Rektaszensioun: 10h53m18.70s
* Deklinatioun: +34°12'54.0"
Fabien Onteniente

De **Fabien Onteniente**, gebuer de 25. Abrëll 1958 zu Paräis, ass e franséische Filmregisseur, Schauspiller an Dréibuchauteur.
## Filmer
### Kino
* 1989: *Bobby et l'aspirateur*, mam Zoé Chauveau (Kuerzfilm)
* 1992: *À la vitesse d'un cheval au galop*
* 1995: *Tom est tout seul*, mam Florent Pagny a Jean Rochefort
* 1998: *(G)rève party*, mam Vincent Elbaz a Gilbert Melki
* 2000: *Jet Set*, mam Lambert Wilson aN Ornella Muti
* 2002: *3 zéros*, mam Gérard Lanvin a Samuel Le Bihan
* 2004: *People*, mam Rupert Everett a José Garcia
* 2006: *[[Camping (Film)|Camping]]*, mam Gérard Lanvin, Mathilde Seigner, Claude Brasseur a Mylène Demongeot
* 2007: *Disco*, mam Franck Dubosc an Emmanuelle Béart
* 2010: *Camping 2*, mam Franck Dubosc a Mathilde Seigner
* 2013: *Turf*, mam Alain Chabat an Edouard Baer

## Um Spaweck
Jickespill

D**'Jickespill** ass e Spill mat kugelfërmegen Objeten, dat an der ganzer Welt bei Kanner beléift ass. Et geet drëms, duerch Dicksen oder Geheien d'Jicke widdereneen ze técken oder iwwer e Parcours ze beweegen, woubäi dacks de Gewënner dem Verléierer d'Jick(en) ofhuele kann.

## Um Spaweck
Dominospill

Beim **Dominospill** geet et drëm, mat zwéi bis aacht Spiller, hëlzen oder plastiks Spillsteng, déi all an zwee Haisercher agedeelt sinn, op deenen tëscht null a sechs Tëppele gemoolt sinn, sou een un deen aneren ze leeën, datt d'Nopeschhaisercher ëmmer déi selwecht Tëppelzuel hunn.

Den internationalen Daachverband ass d'Fédération Internationale de Domino.

## Um Spaweck
* Websäit vun der Caafederatioun FIDO
Amerikanescht Monument um Montfaucon

D**'amerikanescht Monument um Montfaucon**, *World War I Montfaucon American Monument*, ass e Monument dat un d'Victoire vun den amerikaneschen Truppen an der Meuse-Argonne-Offensiv am Éischte Weltkrich erënnert. Et steet zu Montfaucon-d'Argonne am Departement Meuse ronn 11&nbsp;km vum Amerikanesche Kierfecht vu Romagne-sous-Montfaucon, *Meuse-Argonne American cemetery and memorial*, an 33&nbsp;km nordëstlech vu Verdun.

D'Monument ass eng am Granit gebauten doresch Sail, op där eng Statu steet déi d'Fräiheet symboliséiert. Et ass 60 Meter héich a steet op der Plaz vum zerstéierten Duerf Montfaucon.

Op de Mauere vum *Foyer* ass eng Kaart agravéiert déi d'Operatioune vun den Truppen tëscht dem 26. September an dem 11. November 1918 beschreift, wéi déi 1. amerikanesch Arméi, d'Preisen aus hire Stellungen un der Front verdriwwen huet.

D'Plattform uewen um Monument bitt eng Iwwersiicht iwwer d'Schluechtfeld. Et muss en 234 Träppleken eropklamme fir dohin ze kommen.

D'Monument gouf sonndes den 1. August 1937 a Presenz vum franséische Staatspresident Albert Lebrun ageweit. De President vun de Vereenegte Staaten, den F.D. Roosevelt, huet zu Washington eng Ried gehalen déi direkt op de Montfaucon iwwerdroe gouf.

## Quellen
*  Nicolas HONECKER, Les Visites des Chefs d'Etat Français en Lorraine, Éditions Lacour, 2006.

## Um Spaweck

* Montfaucon American Monument   
* Dem President Roosevelt seng Ried
Leo Minor (Stärebild)

De **Leo Minor** (Klenge Léiw) ass e Stärebild vum Nordhimmel.

## Beschreiwung
De Leo Minor ass en onschäinbaart Stärebild um nërdleche Stärenhimmel. Et setzt sech (jee no Stärekaart) aus zwéin oder dräi Stären zesummen. Nëmmen een ass méi hell wéi déi 4. Gréissteklass.

Et fënnt een d'Stärebild nërdlech vum markante „grousse“ Leo (Léiw).

## Geschicht
D'Stärebild gouf eréischt am Joer 1687 vum Danzeger Astronom Johannes Hevelius agefouert. Nëmmen deen zweethellste Stär, β&nbsp;Leonis Minoris, gouf mat engem griichesche Buschtaf gezeechent.

## Himmelsobjeten
### Stären

Den hellste Stär am Klenge Léiw huet d'Flamsteed-Bezeechnung 46 Leonis Minoris. E steet op enger Distanz vun 98 Liichtjoer, e liicht orange a gehéiert zu der Spektralklass K0 III. 
Hie gëtt och Praecipua, laténgesch „Virstéier“, genannt.

De β&nbsp;Leonis Minoris läit op enger Distanz vun 200 Liichtjoer, a liicht giel mat der Spektralklass G9 III.

### Verännerlech Stären

Den R Leonis Minoris ass e verännerleche Stär vum Typ Mira, deem seng Hellegkeet sech iwwer en Zäitraum vun 372 Deeg staark ännert. Wärend dem Minimum fält d'Hellegkeet bis op déi 13. Gréissteklass erof.

### [[Messier-Katalog|Messier]]- an [[New General Catalogue|NGC]]-Objeten

Am "Klenge Léiw" sinn d'Galaxien NGC 3003 an NGC 3344.

## Kuckt och

## Um Spaweck
*  Astronomie.de: Stärebild Klenge Léiw
Hassaleh (Stär)

**Hassaleh** ass den Numm vum Stär ι Aurigae (Iota Aurigae). 
Den Hassaleh huet eng visuell Magnitude vu +2,9&nbsp;mag a gehéiert zu der Spektralklass K2. Seng Distanz bis zu eiser Sonn ass ronn 512 Liichtjoer (Hipparcos Datebank). Aner Nimm sinn: Kabdhilinan, arab. "Sprongbeen vum Zigelhalter" (d'Sprongbeen, anatomeschen Numm *Talus*, ass eng Foussschank).

**[[Koordinaten]]** (Equinoxe 2000)

* Rektaszensioun 4h53m50s	
* Deklinatioun	+33°5'0"
Monument um Mardasson

D**'Monument um Mardasson** oder de ** Mémorial du Mardasson ** ass e Monument um Hiwwel *[[Mardasson]]* bei Baaschtnech a Form vun engem fënnefzackege Stär, dat soll un déi 76.890 amerikanesch Zaldoten erënneren, déi an der Ardennenoffensiv hiert Liewe verluer hunn.

Eng ronn Galerie mat Saile vun 12 Meter Héicht mat engem zentralen Atrium vun 10 Meter Duerchmiesser ginn dem Gebai d'Form vun engem Tempel. An der Mëtt läit eng Plack mam Text:
*POPULUS BELGICUS MEMOR 4. VII. MCMXLVI LIBERATORIBUS AMERICANIS *
Un de Mauere vun de Saile steet d'Geschicht vun der *Battle of the Bulge* wéi d'Schluecht ëm Baaschtnech an Englesch-sproochege Länner genannt gëtt, an d'Nimm vun deenen Unitéiten, déi dora verwéckelt waren.

D'Nimm vun allen deemolegen US-Staate sinn a bronze Buschtawe laanscht d'Kroun vum Monument veréiwegt.

Ënner dem Memorial, mat der Entrée op der Säit, ass eng Krypta mat dräi Altär, engem kathouleschen, engem jiddeschen an engem protestanteschen. D'Mosaicker an der Krypta si vum franséische Kënschtler Fernand Léger, an de Plang ass vum Architekt Georges Dedoyard.

## Kuckt och

## Um Spaweck
Bastogne Historical Center

De **Bastogne Historical Center** ass e Musée bei Baaschtnech um Hiwwel vum *[[Mardasson]]*, an deem authentescht Material aus dem Zweete Weltkrich am Kontext mat der Ardennenoffensiv ausgestallt gëtt.

## Um Spaweck
*  Websäit vum Musée
Schankenhaus vun Douaumont

D**'Schankenhaus vun Douaumont**, op Franséisch *Ossuaire de Douaumont*, op der Thiaumont-Héicht bei Verdun, ass e Gebai, an deem d'Schanke vun iwwer 130.000 Zaldoten aus dem Éischte Weltkrich versuergt ginn, déi bei der Schluecht vu Verdun gefall sinn.

D'Schankenhaus streckt sech iwwer eng 138 m an huet e 46 m héijen Tuerm a Form vun enger Artilleriesgranat. Um éischte Stack ass e Krichsmusée. Eng sëllegen Natiounen hu Suen zum Bau vum Ossarium gestëft, dorënner och Lëtzebuerg. 1932 gouf d'Gebai vum deemolege franséische President Albert Lebrun offiziell ageweit.

Vis-à-vis vum Ossarium ass e grousse Kierfecht mat 15.000 Kräizer fir méi wéi 16.100 Douedeger, déi do begruewe leien.

## Um Spaweck
* Douaumont Official Site
* Memorial vu Verdun mat aneren intressante Linken
Nationale Militärgeschichtsmusée

Den **Nationale Militärgeschichtsmusée** (**Musée National d'Histoire Militaire Diekirch**) ass e Musée zu Dikrech, deen als Haaptthema d'Ardennenoffensiv huet.

Am September 1984 huet e seng Paarten ënner dem Numm "Dikrecher Geschichtsmusée", um Terrain vun der fréierer Brauerei Drüssel, opgemaach.

## Themen an Exponater

*De Musée zu Dikrech presentéiert op eng neutral Manéier d'Militäroperatioune vun der Ardennenoffensiv am Wanter 1944-45. Eng Rei vun Dioramaen a Liewensgréisst, thematesch Ausstellungen, Waffesammlungen, Uniformen, militäresch Gefierer an Ausrëschtunge vun all Zort, original Fotoen a perséinlech Géigestänn vun Zaldoten erziele ganz konkreet vum militäreschen Aspekt hier d'Geschicht vum 2. Weltkrich zu Lëtzebuerg.
*Zanter 1993 gëtt an engem 2. Deel d'Geschicht vun der Lëtzebuerger Arméi, vun 1881 un, behandelt. De Schwéierpunkt läit dobäi op den Zukunftsperspektive vun der Arméi am Kader vun hiren Engagementer an der NATO, der UNO an an der Europäescher Unioun.
*En 3. Aspekt dee behandelt gëtt ass d'Undenken un d*'Anciens Combattants Luxembourgeois* aus dem 1. an 2. Weltkrich an aus dem Koreakrich. 
*E Centre de Recherche et de Documentation an e pedagogesche Service ronnen d'Offer vum Musée of.

## Wéini op ass
*Vun dënschdes bis sonndes: vun 10:00 bis 18:00 Auer
*All méindes, geneesou wéi den 1. Januar, Fuessonndeg an de 25. Dezember ass zou.
*De 24. Dezember an den 31. Dezember: vun 10:00 bis 16:00 Auer

## Kuckt och

## Um Spaweck
* Déi offiziell Websäit vum Musée


Image:Dikrech Milit Lazarett w.jpg|US - Feldlazarett
Image:Dikrech Milit Kanoun w.jpg|US - Flak
Image:Dikrech Milit Courrier w.jpg|Courrier mat Panzerfauscht
Winesburg, Ohio

***Winesburg, Ohio***, mat vollstännegem Titel *Winesburg, Ohio: A Group of Tales of Ohio Small-Town Life*, ass eng Kollektioun vu Kuerzgeschichte vum US-amerikanesche Schrëftsteller Sherwood Anderson. Se gouf 1919 verëffentlecht.

D'Wierk dréint sech ëm d'Liewe vum Protagonist George Willard, vu senger Kandheet a senger ëmmer gréisserer Onofhängegkeet bis hin zum endgültege Verloosse vun der Uertschaft Winesburg als jonke Mann. D'Geschichte spillen an der fiktiver Stad Winesburg am Ohio, déi méi oder manner um Anderson senge Kandheetserënnerungen un d'Stad Clyde baséiert.

De Sherwood Anderson huet *Winesburg, Ohio* gréisstendeels tëscht Enn 1915 an Ufank 1916 geschriwwen, woubäi e puer Geschichten eréischt kuerz virun der Verëffentlechung fäerdeg goufen. D'Geschichte goufen als Deeler vun engem Ganzen entwéckelt; si ergänze sech a spillen all an der selwechter Communautéit. D'Buch besteet aus 22 Kuerzgeschichten, mat der éischter Geschicht *The Book of the Grotesque* als Aféierung. All Geschicht erzielt vun der Vergaangenheet an der Géigewaart vun enger bestëmmter Figur, déi versicht, d'Einsamkeet an d'Isolatioun, déi d'Stad ze duerchdrénge schéngen, z'iwwerwannen.

Stilistesch gëllt *Winesburg, Ohio*, wéinst dem Schwéierpunkt op de Personnagen hir psychologesch Erkennnisser amplaz op d'Handlung, a wéinst senger direkter an offener Prosa, als eent vun de fréiste Wierker vun der amerikanescher modernistescher Literatur.

*Winesburg, Ohio* krut trotz e puer Virbehalter wéinst sengem moralisteschen Toun an der onkonventioneller Erzielweis gutt Kriticken. Obwuel d'Reputatioun vum Wierk an den 1930er Joren nogelooss hat, huet se sech zënterhier nees erholl an et gëllt haut als ee vun den aflossräichste Portraite vum virindustrielle Liewen an der Klengstad an den USA.
Cheminée d'Izieux

D**'Cheminée d'Izieux** ass eng Cheminée géodésique am Quartier *Izieux* vun der Stad Saint-Chamond an der Loire.

De Kamäin deen am Fong geholl keen ass, an nëmme wéinst senger Form *Cheminée* genannt gëtt ass mat enger Héicht vun 103 Meter, nieft der *Cheminée des Étangs de Rive-de-Giers* mat 108 Meter, ee vun den héchste geodesesche Vermiessungspunkten a Frankräich.
Christian Carion

De **Christian Carion**, gebuer de 4. Januar 1963 zu Cambrai a Frankräich, ass e franséische Filmregisseur an Dréibuchauteur.

## Filmer
* 2001: *[[Une hirondelle a fait le printemps]]* - Haaptacteuren: Michel Serrault a Mathilde Seigner
* 2005: *[[Joyeux Noël]]* - Haaptacteuren: Diane Kruger, Guillaume Canet 
* 2009: *[[L'affaire Farewell]]* - Haaptacteuren: Diane Kruger, Willem Dafoe
* 2015: *[[En mai, fais ce qu'il te plaît]]* - Haaptacteuren: August Diehl, Mathilde Seigner

## Um Spaweck
Gabriel Aghion

De **Gabriel Aghion** ass e franséische Filmregisseur an Dréibuchauteur. Hien ass den 30. Dezember 1955 zu Alexandria an Egypten gebuer.

## Filmer
### Kino

* 1983: *La scarlatine*, mam Brigitte Fossey a Stéphane Audran 
* 1990: *Rue du Bac*, mam Geneviève Bujold a Françoise Brion 
* 1995: *Pédale douce*, mam Patrick Timsit a Fanny Ardant 
* 1998: *[[Belle Maman]]*, mam Catherine Deneuve a Mathilde Seigner 
* 1999: *Le Libertin*, mam Fanny Ardant a Michel Serrault 
* 2001: *Absolument fabuleux*, mam Josiane Balasko an Nathalie Baye 
* 2004: *Pédale dure*, mam Jacques Dutronc a Gérard Darmon 
### Televisioun
*2006: *Monsieur Max*, mam Jean-Claude Brialy an Dominique Blanc

## Um Spaweck
Mardasson

**Mardasson** ass en Hiwwel bei der Stad Baaschtnech an der belscher Provënz Lëtzebuerg, op deem de Musée Bastogne Historical Center an de Monument um Mardasson mat der Krypta ze fannen ass.

Um Mardasson steet déi lescht Maark vun der Voie de la Liberté.
Federico Bahamontes

De **Federico Martín Bahamontes**, gebuer den 9. Juli 1928 zu Santo Domingo-Caudilla a Spuenien, a gestuerwen den 8. August 2023 zu Valladolid, war e spuenesche Vëlossportler.

## Palmarès
### [[1953]]
* 8. an der Volta Ciclista a Catalunya

### [[1954]]
* 25. am Tour de France (1. am Biergklassement)

### [[1955]]
* 1. an der Vuelta a Asturias
* 5. an der Volta Ciclista a Catalunya
* 21. an der Vuelta a España

### [[1956]]
* 4. am Tour de France
* 4. an der Vuelta a España
* Giro d'Italia (opginn)

### [[1957]]
* 1. an der Vuelta a Asturias
* 2. an der Vuelta a España
* 10. an der Volta Ciclista a Catalunya
* Tour de France (opginn)

### [[1958]]
* 6. an der Vuelta a España
* 8. am Tour de France
* 17. am Giro d'Italia

### [[1959]]
* 1. am Tour de France (1. am Biergklassement)
* 3. am Tour de Suisse
* Vuelta a España (opginn)

### [[1960]]
* Vuelta a España (opginn)
* Tour de France (opginn)

### [[1961]]
* 3. am Giro dell'Appennino

### [[1962]]
* 4. am Critérium du Dauphiné libéré
* 5. am Tour de Luxembourg
* 7. am Tour de Romandie
* 14. am Tour de France (1. am Biergklassement)
* 20. am Giro di Lombardia

### [[1963]]
* 2. am Tour de France (1. am Biergklassement)
* 2. am Tour de Romandie
* 4. am Grand Prix du Midi Libre
* 5. am Critérium du Dauphiné libéré

### [[1964]]
* 3. am Tour de France (1. am Biergklassement)
* 6. am Critérium du Dauphiné libéré
* 12. am Grand Prix du Midi Libre

### [[1965]]
* 1. am Circuit du Provençal
* 10. an der Vuelta a España
* Tour de France (opginn)

## Um Spaweck
* De Palmarès vum Federico Bahamontes op der Websäit vu ''Mémoire du Cyclisme''
Vuelta a Asturias

D**'Vuelta a Astirias** ass eng Etappecourse mam Vëlo, déi an der autonomer Gemeinschaft Asturien a Spuenie gefuer gëtt.

Zanter 2005 gehéiert dës Course zum *[[UCI Europe Tour]]* an ass zanterhier an der Kategorie 2.1 klasséiert.

Organisateur vun der Course ass de Vëlosveräin *"Club Ciclista Aramo"*.

## D'Gewënner

## Um Spaweck
*  Offiziell Websäit vun der ''Vuelta a Asturias''
*  D'''Vuelta a Asturias'' op der Websäit vu ''Mémoire du Cyclisme''
Elie Music Awards

D**'Elie Music Awards** waren e kuerzliewege lëtzebuergesche Musekspräis, dee just 2007 verdeelt ginn ass.

E geet zeréck op e Projet vu sechs Schüler vun Deuxièmën aus dem Iechternacher Lycée, dee se am Optiounsfach "Project Management" op d'Bee gesat hunn. De Budget fir dat ganz Evenement louch bei ongeféier 15.000 Euro.

Am Virfeld hate méi wéi honnert Museker a Museksgruppe sech ugemellt, fir an d'Selektioun vun den Nominéierten ze kommen. An der Jury souzen ënner anerem Museker, Komponisten a Journalisten, dorënner de Serge Tonnar an de Georges Urwald.
 
Den 11. Juli 2007 goufen d'Elieën an der Rockhal zu Esch-Uelzecht verdeelt. Wärend dem Owend, dee vum Dan Spogen moderéiert gouf, sinn och Museksgruppen opgetrueden.

D'Gewënner an deene verschiddene Kategorien:
* Alternative: Miaow Miaow - *Rio*
* Covers: Sixpax - *Bandit Girl*
* Electronic: play!sedate - *Erised*
* Heavy Rock: dEFDUMp - *Walk on Water*
* HipHop, Rap & R'n'B: De Läb - *Trank vun der Vernonft*
* Jazz & Blues: Maxime Bender - *Goodbye*
* Rock & Pop: Eternal Tango - *Coincidence Dies in C*
* Best Text: afurnishedsoul - *Cultural Exchange Program*
* Best Newcomer: Project Maid - *A Friend*
Lilongwe

**Lilongwe** ass d'Haaptstad vum Malawi. D'Stad läit am Südweste vum Land, westlech vum Malawiséi op engem Héichplateau, 1050 Meter iwwer dem Mieresspigel, op de Grenze mam Mosambik a Sambia. Lilongwe ass no Blantyre déi zweetgréisst Stad vum Land an huet ëm déi 440 000 Awunner.

Lilongwe gouf ufanks vum 20. Joerhonnert vun der brittescher Kolonialmuecht zum Verwaltungszentrum vun der Regioun gemaach. 1947 ass Lilongwe offiziell zur Stad deklaréiert ginn an zanter dem 1. Juni 1975 ass et d'Haaptstad vum Malawi an der Zentralregioun Malawi.

D'Stad ass éischter den administrative wéi den ekonomeschen Zentrum. Den Handel mat landwirtschaftleche Produitë wéi Tubak, Kotteng, Téi a Kären ass virun allem vu regionaler Wichtegkeet.

Zu Lilongwe gëtt et eng Akerbausschoul an en internationale Fluchhafen, de *Kamuzu International Airport*.

## Um Spaweck
Anthony McAuliffe

Den **Anthony Clement McAuliffe**, gebuer den 2. Juli 1898 zu Washington D.C., a gestuerwen den 11. August 1975 zu Chevy Chase, Maryland, war en US-amerikanesche Generol.

Am Zweete Weltkrich, an der Schluecht ëm Baaschtnech, an der Ardennenoffensiv, huet de McAuliffe déi 101. US-Loftlandedivisioun, *101st Airborne Division*, misse kommandéieren, well de Generol Maxwell D. Taylor op enger Konferenz an den USA war.

Am beschte bekannt ass dem McAuliffe seng Äntwert "nuts" un den däitsche Generol Heinrich von Lüttwitz, deen d'amerikanesch Truppen opgefuerdert hat, sech z'erginn.

Als Erënnerung un de McAuliffe gouf zu Baaschtnech d'Haaptplaz ëmgedeeft, e Memorial mat enger Büst opgeriicht an e Sherman-Tanks niewendru gestallt.

## Um Spaweck
Coma-Bereniciden

D**'Coma-Bereniciden** sinn e Meteorstroum, dee vum 12. Dezember bis den 23. Januar aktiv ass. Si erreechen eng ZHR vu 5 Meteore pro Stonn.

De Radiant vun de Coma-Berenicide verlängert sech wärend senger Aktivitéit vum Stärebild Leo bis an d'Stärebild Coma Berenices eran. D'Positioune vum Radiant wärend dem Aktivitéitszäitraum sinn:

## Kuckt och

* Meteorstréim
Messier 53

De **Messier 53** (och **NGC 5024** genannt) ass e galaktesche Kugelstärekoup am Stärebild Coma Berenices mat enger visueller Gréisst vun 12,6' an enger visueller Hellegkeet vun 8,33&nbsp;mag. Duerch Analys vun den RR-Lyrae-Verännerlechen am M53 gouf eng Distanz vu ronn 18 kpc (zirka 60&nbsp;kLj) bestëmmt.

## Kuckt och

## Um Spaweck

*  M53 bei SEDS
Messier 85

]

De **Messier 85** (och **NGC 4382** bezeechent) ass eng +9,10&nbsp;mag hell Galaxie mat enger Gréisst vu 7.4' × 5.9' am Stärebild Coma Berenices.

D'lënsefërmeg Galaxie M 85 vum Hubble-Typ S0 ass déi nërdlechst Galaxie vum Virgo-Galaxiëkoup. D'Balke-Spiralgalaxie NGC 4394 huet eng visuell Magnitude. vun 11,2&nbsp;mag.

**[[Koordinaten]]** (Equinoxe J2000.0)
* Rektaszensioun: 12 25 24.00
* Deklinatioun: +18° 11' 00"
## Kuckt och

## Um Spaweck

*  M85 bei SEDS
NGC 4494

Den **NGC 4494** ass eng elliptesch Galaxie am Stärebild Coma Berenices. Den NGC 4494 huet eng Gréisst vu 4.5' × 4.3' an eng visuell Magnitude vu +9,8&nbsp;mag. Si gouf de 6. Abrëll 1785 vum däitsch-britteschen Astronom Wilhelm Herschel entdeckt.
## Kuckt och
Valérie Guignabodet

D**'Valérie Guignabodet**, gebuer den 9. Mee 1968, a gestuerwen den 23. Februar 2016, war eng franséisch Filmregisseurin an Dréibuchautorin.

## Filmer
### als Regisseurin
* 2002: *Monique*
* 2004: * [[Mariages]]*, mat der Mathilde Seigner a Miou Miou
* 2007: *[[Danse avec lui]]*, mat der Mathilde Seigner a Sami Frey
* 2009: *[[Divorces]]*, mat der Pascale Arbillot an dem François-Xavier Demaison
* 2016: *Sam* (Tëleesserie)
### als Dréibuchautorin
* 1995: * Dans un grand vent de fleurs* (Tëleefilm)
* 1998-2001: *Avocats & associés* (Televisiouns-Serie)
* 2000: *En face*
* 2002: *Monique*
* 2004: *Mariages*
* 2007: *Danse avec lui*
* 2009: *Divorces*
* 2016: *Sam* (Tëleesserie)
Si huet och fir de Sender *Equida* Reportagen iwwer Päerd realiséiert.

## Um Spaweck
* D'Valérie Guignabodet op AlloCiné